
Buka  sl  Moromona. 


Neneihia  i  te  piha  neneiraa  a  te  Ekalesia  a  Iesu 
Mesia  i  te  Feia  Mo‘a  i  te  Mau  Mahana 
Hopea  Nei,  i  Papeete,  Tahiti, 

1906. 


TeRaau  a.  IosepJna.  E.a. 

“Hi‘o  atura  vau  i  te  hoê  melahi  i  te  maueraa  na  ropu 
i  te  reva  nei:  ma  te  Evanelia  e  tia  i  te  vairaa  ra  eiporo- 
raa’tu  i  te  feia  e  parahi  i  te  ao  nei  ra,  i  te  mau  fenua 
atoa,  e  te  mau  opu  atoa,  e  te  mau  reo  atoa,  e  te  mau 
nunaa  atoa,  i  te  pii-hua-raa  te  reo  e,  A  mâta‘u  i  te 
Atua,  a  faahanahana’tu  ia’na;  ua  taehoi  i  te  hora  faa- 
utuai’aa  na’na  ra:  e  haamori  outou  ia’na,  i  tei  hamani 
i  te  ra‘i’,  e  te  fenua,  ete  tai,  e  te  mau  pape  pihaa  ra.” 
Apokalupo  14:  6,  7. 

Ja  uruliia  Joane  pxpï  here  e  te  Yarua  Maitai,  i  ite  ai 
oiaiteieneioramarahi  ta  te  melahi  i  faaite  mai  ia’na.  O 
te  mau  mea  ïa  e  fatata  i  te  tupu  tei  faaitehia  i  roto  i  teie 
nei  heheuraa,  oia  hoi  te  Apohilupo  nei,'  Apokalupo  1: 
1-3.  JJa  faaroo  oia  i  te  reo  o  te  melahi  i  te  parauraa 
mai  ia’na  i  te  mau  mea  e  tupu  a  muri  nei  e  tia’i,  i  te 
tau  hopea  ra.  Apokalupo  4:  1;  e  i  te  22:  6. 

E  homa  here  e,  ua  tupu  mau  taua  tohu  a  Ioane  ra,  i 
teie  nei  anotau  liopea.  I  tono  mai  na  te  Atua  i  ta’na 
melahi  ta  Ioane  i  hi‘o  ra,  i  te  mauei*aa  na  ropu  i  te  reva 
nei,  e  tae  roa  mai  nei  i  te  fenua  nei.  Ua  faaite  maira 
te  melahi  i  te  Evanelia  e  tia  i  te  vaii'aa  i  te  hoê  pero- 
pheta  api  i  faatupuhia  e  te  Atua,  (Amosa  3:  7)  ia 
poro  oia  i  to  te  ao  nei  i  taua  Evanelia  i  faaho‘ihia  mai 

TE  FAAITERAAHIA  MAl  0  TE  EVANELIA  E 
TE  MELAHI  RA. 

Te  parahi  noa  ra  te  lioê  taata  api  o  Iosepha  Semita  te 
i‘oa,  i  te  pae  i  te  hitia  o  te  râ  i  te  fenua  ra  o  Amerika. 
E  taata  haapii-ore-hia  oia  i  te  mau  parau  paari  o  teie 
nei  ao,  area  râ  e  taata  maiti-mau-hia  oia  e  te  Atua  ei 
peropheta  ei  farii  i  te  mau  parau  heheu  no  -te  ra‘i  mai. 
Zekaria  2:  4-5. 

E  tae  a‘era  i  te  rui  i  te  21  no  Setepa  i  te  matahiti 
1823  i  pure  ai  Iosepha,  e  ua  fa  maira  te  hoê  melahi  a 
te  Fatu  ia’na  i  roto  i  to’na  piha  taotoraa.  Ua  vehihia 
taua  melahi  a  te  Fatu  ra  i  te  maramarama  anaana  roa, 
a  faaea’i  oia  i  roto  i  te  piha  ra.  Ua  parau  ma,ira  te  me- 
lahi  ia  losepha  na  ô  maira,  “E  veavau  no  6'  mai  i  te 
Atua  ra,  e  o  Moroni  to’u  i‘oa.  I  tonohia  mai  na  vau  ia 
faaite  atu  ia  oe  (ia  losepha)  i  te  tahi  mau  api  a-uroe  vai 
uei  i  huna-ê-hia  na  e  to’u  iho  rima.  O  te  papaa  parau  ïa 
tei  ootihia  i  nia  i  taua  mau  api  ra,  no  te  feia  tahito  tei 
parahi  i  nia  i  teie  nei  feuua i  Amerika  nei,  e  ua  papai-atoa- 
hia  i  roto  i  taua  papaaparau  ra,  te  1  o  te  Evanelia  Mure 
Ore  ta  te  Mesia  iho  i  haapii  atu  ia  ratou.  E  feia  mai- 
tatai  ratou  e  te  herehia  mai  e  te  Atua  i  te  tahi  mautau, 
i  muri  a‘era  râ  ua  faarue  roa  ratou  i  te  parau  a  te  Atua 
e  itauatau  ra  ua  haamou-roa-hia  te  tahi  pae  o  ratou. 

NO  MORONl. 

Te  peropheta  hopea  teie  (o  Moroui)  no  te  inau  pero- 
pheta  o  taua  nunaa  tahito  ra.  Na’na  iho  i  huna  i  ta 
ratou  parau  tuatapaparaa  mai  te.au  i  te  faaue  a  te  Fatu ; 

e  teie  nei,  no  te  faaueraa  a  te  Fatu  ra  i  tae  mai  ai  oia 
ei  faaite  i  te  vairaa  o  taua  papaa  parau  ra  ia  Iosepha. 
Na  roto  i  te  orama  te  faaiteraahia  mai  ia  Iosepha,  te 
vahi  i  hunahia’i  taua  mau  api  auro  ra,  i  roto  i  te  hoê 
aivi,  o  Kumora  te  i'oa,  i  fatata  i  to’na  iho  oire.  E  oti 
a‘era  te  tere  o  taua  melahi  ra,  reva  atura  oia. 

TE  ROAARAA  IA  IOSEPHA  TE  MAU  APl  AURO 
E  TE  OHIPA  IRITIRAA. 

E  ao  a‘era,  farerei  atura  Iosepha  raua  o  Moroni  i 
nia  i  te  aivi  ra  o  Kumora,  i  reira  te  faaiteraahia  maite 
mau  api  auro  ia  Iosepha,  e  ua  haapii  faahou  maira 
Moroni  ia’na,  i  te  ohipa  ta’na  e  rave.  No  reira  i 
farerei  ai  raua  i  na  matahiti  e  maha,  hoê  farereiraa  i  te 
mataihiti  hoê,  i  te  vairaa  o  te  papaa  parau.  Te  tamata- 
hia  ra  Iosepha  i  taua  mau  matahiti  ra,  ia  itea  to’na 
haapao  maitai  i  te  mau  mea  i  heheuhia  mai  ia’na  ra. 

I  te  22  no  Setepa  1827  i  horoahia  mai  ai  e  Moroni  te 
mau  api  auro  ia  Iosepha;  i  reira  i  haainana  mai  ai  te 
Atua  ia  Iosepha  ia  tia  ia’na  ia  taio  e  ia  iriti  hoi  i  taua 
parau  ra  i  ooti-huru-ê-noa-hia  ï  nia  i  taua  mau  api  ra,  e 
ua  tauturu  mai  te  Atua  ia’na  i  te  iritiraa  i  taua  papaa 
parau  ra  ei  reo  Beritani  i  te  matahiti  1829.  E  teie  nei, 
na  roto  i  te  taaueraa,  a  te  Atua,  ua  iritihia  e  ua  neneihia 
hoi  taua  papaa  parau  ra  ei  reo  Tahiti  o  tei  parauhia  ra 
‘  ‘  Te  Buka  A  Moromona.'n 

TE  FAATUPURAAHIA  0  TE  HAAMAITAIRAA  O 
IOSEPHA  TE  TAMAITI  A  IAKOBA. 

O  te  parau  tuatapaparaa  teie  nei  papairaa  mo‘a  api 
nei,  no  te  huaai  a  Iosepha  te  tamaiti  a  Iakobao  tei  hoo- 

hia’tu  i  to  Aiphiti  ra.  E  ono  hanere  matahiti  hou  Iesu, 
i  aratai  mai  ai  te  Atua  i  te  tahi  pae  o  te  huaai  a  Iosepha 
na  nia  i  te  moana  ralri  ra,  mai  te  fenua  maira  mai  Ieru- 
salerna,  e  tae  roa’tura  i  te  fenua  rahi  ra  i  Amerika. 
No  reira  ua  tupu  mau  atura  te  haamaitairaa  ta  lakoba 
i  tuu  i  nia  iho  i  te  upoo  o  ta’na  ra  tamaiti  o  Iosepha. 
Genese  49:  22-26. 

E  huaai  ana‘e  na  losepha  teie  uei  pfipft  taata  na  roto 
i  te  tauupu  o  Epheraima  e  o  Mauase.  Ua  papitihia  te 
haamaitairaa  o  Iosepha  i  nia  i  ta’na  tau  tamarii,  e  ua 
riro  raua  ei  mau  nunaa  e  rave  rahi  i  nia  i  te  fenua  ra 
o  Arnerika;  oia  hoi,  te  fenua  o  Iosepha  ra.  Oia  ïa,  e 
ohï  hotu  mau  Iosepha  i  reira,  ua  horoa  hoi  te  At.ua  i  te 
mau  maitai  o  te  u  e  to  te  opu  ra  ia  ratou.  O  te  hui 
tupuna  ratou  no  te  mau  nunaa  Initia  o  tei  parahi  i  nia 
i  te  taatoai’aa  o  te  fenua  ra  o  Amerika.  E  o  te  hui 
tupuna  atoa  lioi  ratou  no  outou,  oia  hoi  te  mau  taata 
maolii  i  te  mau  fenua  rnoana  nei.  I  reira  te  tupu-mau- 
raa  te  haamaitairaa  ta  lakoba  i  tuu  atn  i  nia  iho  i  te 
upoo  o  Epheraima  e  to  Manase.  Grenese  48:  12-20. 

[Ja  Itoroa  te  Atua  ra  o  lehova  i  te  fenua  rahi  ra  o 
Amerika  ei  fenua  a‘ia  no  te  huaai  a  Iosepha,  e  no 
reira  i  aratai  nnii  ai  oia  i  te  tahi  pae  o  ta  Iosepha  huaai 
na  nia  i  te  moana  rahi  ra  (oia  hoi  te  aua)  e  tae  roa’tu 
i  te  fenua  ra  i  Amerika,  i  te  otia  o  te  mau  aivi  vairaa 
mure  ore  ra;  ei  reira  to  ratou  riroraa  ei  ahururaa  i  te 
mau  tausani  o  Epheraima  e  te  mau  tausani  hoi  o  Ma- 
nase  ra.  O  te  fenuara  o  Amerika,  o  te  fenua  ïa  o  lose- 
pha,  e  o  te  fenuaïa  i  roaa  i  te  huaai  a  losepha,  e  o  te 
t'enua  ïa  tei  hau  i  te  maitai  i  te  mau  fenua  êê  atoa  ra. 
Deuteronomi  33:  13-17. 


5 


TE  RAAU  A  IOSEPHA  RA,  0  TE  BUKA  ÏA  A 
MOROMONA. 


Uiraa.  Teihea  te  raau  a  Iosepha  i  roto  i  te  rima  o 
Epheraima? 

Pahonoraa.  Tei  roto  i  te  rima  o  te  huaai  a  Iosepha 
no  roto  i  te  tauupu  o  Epheraima  i  te  fenua  ra  o  Ame- 
rika.  I  reira  mau  i  papaihia’i  te  raau  a  Iosepha  e  ta’na 
ra  huaai.  Ezekiela  37:  15-21. 

I  te  anotau  tahito  ê  ra,  aita  a  te  mau  tamarii  a  Iseraela 
e  buka  mai  ta  tatou  nei  te  huru,  e  aita  hoi  a  ratou  e 
neneiraa  pai’au;  te  mau  parau  râ  ta  ratou  i  taio  ra,  e 
mea  papaihia  ïa  i  nia  i  te  iri  raau  te  tahi  pae,  e  i  nia 
i  te  iri  puaa  te  tahi  pae,  e  ua  otarohia  i  nia  i  te  hoê 
raau.  A  hi‘o  i  te  Ieremia  36:  2.  A  hi‘o  atoa  i  te 
hoho‘a  iroto  i  te  Aratai  Bibiliai  te  api  45.  Ua  parauhia 
teie  nei  otaro  parau  e,  e  buka.  A  hi‘o  i  te? Jeremia  36: 
8,  10,  11,  13.  E  tena  na,  ua  papu  ia  tatou  e,  o  na 
raau  i  parauhia  nei,  o  na  buka  'i a  e  piti.  Te  raau  a 
Iuda  ra,  o  te  Bibilia  ïa.  E  te  raau  a  Iosepha  ra,  o.te 
Buka  ïa  a  Moromona. 

Uiraa.  Inafea  i  faariro  ai  te  Atua  i  taua  na  raau  nei 
ei  hoê? 

Pahonoraa.  I  te  tau  hopea  nei  i  faariro  ai  te  Atua 
i  taua  na  raau  nei  ei  hoê  iroto  i  to’na  ihora  rima,  i  te 
itearaahia  mai  o  te  Buka  a  Moromona  no  roto  mai  i  te 
fenua,  a  haamata’i  te  Atua  i  te  haaputuputuraa  i  to 
Isefaela  i  haapurarahia  ra,  Ezekiela37:  18-21.  O 
te  hora  faautuaraa  ïa  a  te  Fatu.  Apokalupo  14:  7. 

E  parau  oaoa  teie  ia  outou  e  i  to  te  ao  atoa  nei.  Ua 
heheu  mai  te  Atua  i  to  outou  tumu.  0  te  huaai  outou 

a  Iosepha.  Mai  Ierusalema  to  outou  hui  tupuna  i  te 
aratairaahia  mai  e  te  Atua,  i  te  fenua  ra  i  Amerika,  e 
no  reira  mai  ratou  i  te  purara  haerea  i  te  mau  fenua 
moana  nei.  Ua  heheu  mai  te  Atua  i  te  papaa  parau  no 
ratou,  oia  ïa,  ua  itea  mai  to  ratou  reo  no  raro  mai  i  te 
repo,  i  te  vahi  i  hunahia’i  taua  parau  ra  e  te  peropheta 
ra  e  Moroni.  Na  roto  i  te  heheuraahia  mai  o  teie  nei 
buka,  tupu  mau  atura  te  tohu  a  Isaia.  Isaia  29:4.  I 
te  roaaraa  mai  o  teie  nei  parau  tuatapaparaa  mo‘a  no 
roto  i  te  fenua,  ua  tupu  te.tohu  a  Davicla.  Salamo  85: 
10-13.  I  te  mahana  i  vaiiho  ai  Iesu  i  ta’na  ra  mau  pïpï 
i  Ierusalema,  haere  tia’tura  oia  i  ta’na  mau  mamoe 
ê  i  te  fenua  ra  i  Amerika,  ma  te  haapii  vaha’tu  ia  ratou 
i  ta’na  ra  Evanelia.  Ua  tamauliia  taua  haapiiraa  ra 
i  roto  i  te  Buka  a  Moromona.  No  reira  ua  ite  tatou  e, 
oici  mau  te  parau  i  papaihia  e  loane.  A  hi’o  i  te  Ioane 
10:  16,  ei  te  Mataio  15:  24. 

E  parau  mau  anei  teie  ne.i  mau  parau  oaoa  rahif  Ua 
roaa  mau  anei  ia  losepha  taua  mau  api  auro  raf  E; 
d  parau  mau  roa  ïa !  Ua  ite  mau  na  taata  tootoru  i 
taua  mau  api  auro  ra,  e  ua  fafa,  e  ua  faito  rima  hoi 
ratou  i  te  reira.  Ua  fa  maira  hoi  te  melahi  ra  o  Moroni  i 
ïnua  ia  ratou,  e  ua  faaroo  a‘era  ratou  i  te  reo  o  te  Atua 
i  te  parauraa  mai  ia  ratou  e,  a  faaite  i  te  mau  me^  ta 
ontou  i  ite  ra,  e  ua  roto  i  to  ratou  vaha  e  riro  ai  teie  nei 
mau  mea  ei  parau  mau.  2  Korinetia  13:  1;  Mataio  18: 
16.  Ua  ite  atoa  na  taata  toovau  i  taua  raau  api  auro 
ra.  Te  ua.  reira  ra  te  Âtua.  i  te  faatia.  i  na  ite  parau-tia 
e  rave  rahi,  ia  haapapuhia  ta’na  ohipa  i  to  te  ao  nei,  e 
ia  faahapuhia  ratou  o  te  ore*e  farii  i  ta  ratou  parau  e 
t'aaite  ra.  A  hi‘o  i  te  api  maha,  o  te  Buka  a  Moromona, 

i  te  parau  faaite  a  na  ite  tootoru  e  a  na  ite  toovau  atoa. 

E  ite  api  na  te  Atua  te  Buka  a  Moromona.  Mai  te 
Bibilia,  ei  ite  na  te  Atua  i  te  afa  o  te  ao  nei  i  te  hitia  o 
te  râ,  e  ite  papu  atoa  ïa  na’na  te  Buka  a  Moromona  no 
Amerika  mai.  Tei  tevaha  o  na  ite  toopiti  e  tootoru  ra 
e  papu  ai  te  mau  parau  atoa  nei ;  no  reira  i  tahoê  ai  te 
Atua  i  na  buka  nei,  ei  haapapuraa  no  ta’na  ohipa  i  te 
tau  hopea  nei.  Deuteronomi  17:  6;  Mataio  18:16;  2 
Korinetia  13:  1. 

E  mea  oaoa  mau  na  tatou  ia  ite  e,  e  Atua  mau  te 
Atua,  i  te  mea,  ua  horoa  mai  oia  i  te  ravea  e  ora’i  to 
outou  hui  tupuna  i  to  ratou  taa-ê-raa  i  te  toea  o  te  ta- 
marii  a  Iseraela.  No  reira,  e  ere  te  mea  haavare  ta 
Petero  i  parau  mai.  Ohipa  10:  34,  35. 

TE  MAU  PARAU  I  ITEAHIA  NA  ROTO  1  TEIE 
NEI  PAPAIRAA. 


1 .  La  heheuhia  mai  te  Buha  a  Moromona  ma  te  i  o 
te  Evanelia  i  roto  ra. 

2.  No  te  faahol 2 3 4 5iraa  mai  o  te  Evanelia  mure  ore,  ua 
papu  roa  e ,  ua  EBE  ROA  to  te  ao  nei  i  te  Evanelia  a 
lesu  Mesia  ra. 

3.  Ua  faatupu  te  Atua  i  te  peropfieta  ra  ia  Iosepha 
Semita ,  ei  iriti  i  taua  papaa  parau  i  hunahia  ra. 

4.  La  faatupuhia  te  haamaitairaa  i  papitihia  i  nia 
ia  Iosepha,  na  roto  i  ta'na  ra  tau  tamarii  o  Epheraima 
raua  o  Manase. 

5.  La  arataihia  te  tahi  pae  o  te  huaai  a  Iosepha  i  te 
fenua  o  losepha  ra,  oia  hoi,  o  Amerika. 

(>'.  La  riro  ratou  ei  mau  nunaa  e  rave  rahi.  La  haa- 
maitaihia  ratou  e  te  Mesia  i  te  Evanelia  no  roto  mai  i 
to'na  ra  vaha,  e  to  tafna  ra  mau  peropheta.  I  to  ratou 
vai-faaroo-ore-raa  ra,  ua  haamou-roa-hia  te  tahi  pae. 

7.  I  nia  i  taua  fenua  ra,  i  Amerika  i  papai  ai  te 
huaai  a  Iosepha  i  ta'na  ra  raau ,  oia  hoi  te  Buka  a 
Moromona. 

8.  I  teie  nei  anotau  i  tahoê  ai  te  Atua  i  taua  na  buka 
nei,  ei  hoê  i  roto  i  to'na  ihora  rima,  ia  papu  ta'na  ohipa 
i  te  vaha  o  na  ite  toopiti  ra,  oia  hoi,  te  Bibilia  e  te  Buka 
a  Moromona. 

9.  I  te  itearaahia  mai  o  teie  nei  buka  mai  raro  mai  i 
te  fenua,  ua  tupu  te  parau  mau  no  roto  mai  i  te  fenua;  e 
ua  itea  mai  hoi  te  reo  o  to  outou  hui  tupuna  no  raro  mai  i 
te  repo  ra. 

10.  Ua  tae  atu  Iesu  irotopu  i  to  outou  hui  tupuna 
ma  te  haapii  vaha'tu  ia  ratou.  Riro  atura  ta  loane  pa- 
rau  ei  parau  mau  roa. 

11.  E  huaai  outou  (to  te  mau  fenua  moana  nei)  na 
losepha,  mai  jte  mau  Initia  no  Amerika  e  huaai  atoa  ïa 
na  losepha. 

12.  Na  roto  i  te  faaiteraa  a  te  mau  ite  e  rave  ralii,  i 
ite  ai  tatou  e,  ua  roaa  mau  ia  Iosepha  Semita  te  mau 
api  auro. 

E  teie  nei,  na  ite  tatou  e,  ua  faaho‘ihia  mai  te  Eva- 
nelia  hanahana  e  te  melahi.  Aita  râ  e  tia  i  te  taata  ia 
poro  i  taua  Evanelia  ra  i  to  te  mau  fenua  atoa  o  te  ao 
nei,  maori  râ  ia  haamauahia  mai  e  te  Atua,  mai  to’na 
ra  mau  tavini  tahito.  Hebera  5:  4.  No  reira  i  faatupu 
ai  te  Atua  i  te  peropheta  ra  ia  losepha  Semita,  e  ua 
horoahia  mai  te  maria  no’na  ia  poro  oia  i  taua  parau 
ra,  e  ia  bapetizo  i  te  taata  âtoa  o  te  faaroo  i  taua  poro- 
raa  ra.  No  te  taaueraa  a  te  Fatu  i  faatiahia’i  te 
Ekalesia  a  Iesn  .Mesia  i  te  Feia  Mo‘a  i  te  mau  Mahana 
Hopea  nei ;  o  te  pn'ran-hape-noa-hia  nei  e,  te  Ekalesia 
“Momoni.”  Faatoroahia  ihora  e  Iosepha,  na  Apose- 
tolo  tino  ahuru  m  i  piti  ra.  1  Korinetia  12:  27-i)0.  I 

muri  a‘e  ua  maitihia.  te  mau  hitu  ahuru.  Luka  10: 
1-3;  e  i  te  irava  17,  18. 

E  inaha,  i  tonohia  mai  nei  matou  e  te  mau  Aposetolo 
a  Iesu  Mesia,  ia  poro  hua’tu  i  te  parau  maitai  ia  outou 
atoa  na.  E  farii  anei  outou  i  teie  nei  faaararaa?  Ina- 
ha,  iia  fatata  te  hopea ;  te  parau-haere-hia  nei  hoi  te  pa- 
rau  no  te  basileia  i  faaho‘hia  maira.  Mataio  24:  3,  14. 

E  hoa  ino  ma  e,  o  outou,  o  te  taio  i  teie  nei  mau  pa- 
i’au,  ua  hiaai  anei  outou  i  te  parau  mau?  Mai  te  mea, 
ua  hinaaro  outou  i  te  parau  mau  ra,  a  tatarahapa  ou- 
tou,  e  a  haapao  i  te  mau  faaueraa  o  te  Evanelia  nei. 
A  taio  maite  outou  i  te  Buka  a  Moromona  mai  te  au  ï  ta 
te  peropheta  ra  ta  Moroni  i  papai  i  roto  i  taua  buka  nei, 
o  te  na  ô  maira  e,  “E  o  teie  ta’u  a‘o  ia  outou  na,  ia 
itea  teie  nei  mau  parau  ia  outou,  e  ui  atu  i  te  Atua,  i  te 
Metua  mure  ore  ra,  i  te  i‘oa  o  Iesu  Mesia  e,  e  parau 
rnau  anei  teie  mau  parau,  e  aore  anei;  e  ia  ui  atu  outou 
ma  te  aau  hinaaro  mau,  ma  te  mana'o  papu,  e  ma  te 
faaroo  i  te  Mesia,  na’na  ïa  e  faaite  mai  i  te  parau  mau 
ia  outou  na  roto  i  te  mana  o  te  Varua  Maitai;  e  na 
roto  i  te  mana  o  te  Varua  Maitai  e  ite  ai  outou  i  te  pa- 
rau  mau  i  te  mau  mea  atoa  ra.”  Moroni  10:  4,  5. 

Tei  karo  nei  te  tahi  mau  Irava  Parau  no  te  Evanelia 

A  lESU  MeSIA,  NO  ROTO  MAI  I  TE  BUKA 

a  Moromona. 

1.  No  te  faakoliraahia  mai  o  te  Evanelia ,  e  te  ohipa 
taa  ê  a  te  Fatu  i  te  tau  hopea  nei: 

“E  faatoro  faahou  mai  te  Fatu  i  to’na  ra  rima,  o  te 
faatororaa  piti  ïa,  ia  faaho‘i  mai  i  to’na  ra  mau  taata, 
mai  to  ratou  moeraa  e  to  ratou  mairiraa  mai.  E  na 
roira  oia  i  te  faatupu  i  te  tahi  ohipa  maere  e  te  umere 
i  rotopu  i  te  tamarii  a  te  taata  nei.  ‘ 

.  “E  faaite  atu  oia  i  ta’na  parau  ia  ratou,  e  na  taua 

mau  parau  ra  e  haava  ia  ratou  i  te  mahaua  hopea  ra,  e 
horoahia  hoi  te  reira  ia  ratou,  ia  faaite  atu  ia  ratou  i  te 
Mesia  mau  o  tei  faaruehia  e  ratou  ra:  e  ia  faaite  atu 
hoi  ia  ratou  e,  eiaha  ratou  e  tiai  atu  â  i  te  tahi  Mesia  ia 
tae  mai,  110  te  mea  e  ore  atu  â  Mesia  e  tae  mai,  maori  râ 
o  te  Mesia  haavare,  o  te  haavare  i  te  taata  nei;  hoê  noa 
iho  hoi  Mesia  i  parauliia  e  te  mau  peropheta,  e  o  te  Me- 
sia  hoi  oia  o  te  faaruehia  e  te  ati  Iuda  ra.”  2  Nephi 
25:  17,  18. 

2.  No  te  faaroo: 

“E  a4o  atu  ia  ratou  i  te  tatarahapa,  e  te  faaroo  i  te 
Fatu  ra  ia  lesu  Mesia;  e  haapii  atu  ia  ratou  ia  faahae- 
haa  ratou  ia  ratou  iho,  ia  haehaa,  e  ia  mamahu  te  aau; 
e  haapii  atu  hoi  ia  ratou  ia  patoi  atu  ratou  i  te  mau 
faahema  atoa  a  te  diabolo,  na  roto  i  te  faaroo  i  te  Fatu 
ra  ia  lesu  Mesia.”  Alama  87:  33. 

3.  No  te  faautuaraa  i  te  taata  mai  te  au  i  ta  ratou 
ohipa  i  rave: 

“E  tena  na,  a  faaineine  i  te  e4a  o  te  Fatu  ra,  no  te 
mea  te  fatata  mai  nei  te  tau  e  roaa’i  i  te  taata  'atoa  te 
utua  no  ta  ratou  ohipa,  mai  te  au  i  ta  ïatou  haapaoraa; 
mai  te  mea  i  haapao  maitai  ratou,  e  roaa  ïa  ia  ratou  te 
ora  o  to  ratou  varua,  mai  te  au  i  te  mana  e  te  ora  a 
Iesu  Mesia:  e  mai  te  mea,  i  rave  ratou  i  te  ino,  e  roaa 
ïa  ia  ratou  te  faahaparaa  i  to  ratou  varua  mai  te  au  i  te 
mana  e  te  faatitiraa  a  te  diabolo.”  Alama  9:  28. 

4.  No  ta  Iesu  faaueraa  no  te  hapetizo: 

“Parau  faahou  atura  te  Fatu  ia  vetahi  ê  mau  taata, 
e  hoê  â  ïa  ta’na  parau  ia  ratou;  e  ua  horoa’tu  i  te  mana 
no  ratou  ia  bapetizo.  E  ua  na  ô  atura  ia  ratou,  E  na 
ô  uei  outou  i  te  bapetizo;  eiaha  hoi  e  mârôraa  i  rotopu 
ia  outou. 

uAmene,  e  parau  atu  vau  ia  outou,  o  te  tatarahapa 
i  ta’ua  mau  hara  na  roto  i  ta  outou  mau  parau,  e  te 
hiuaaro  ia  bapetizohia  i  to’u  ra  i4oa,  e  na  ô  nei  outou 

i  te  bapetizo  ia  ratou:  inaha,  e  haere  outou  i  raro  i  te 
pape  tia  noa’i,  ei  to’u  ra  i‘oa  e  bapetizo  outou  ia  ratou. 

“E  inaha,  tera  te  mau  parau  ta  outou  e  faahiti,  ua 
oti  outou  i  te  faahiti  i  to  te  taata  ra  i‘oa,  a  na  ô  a‘e  ai  e, 

“No  te  mana  i  tuuhia  mai  ia’u  e  Iesu  Mesia,  te  bape- 
tizo  nei  au  ia  oe  i  te  i‘oa  o  te  Metua,  e  no  te  Tamaiti,  e 
no  te  Varua  Maitai.  Amene. 

“Ei  reira  faahopu  ai  ia’na  i  raro  i  te  pape,  a  liaere 
faahou  mai  ai  i  rapae  i  te  pape.”  3  Nephi  11:  22-26. 

5.  No  te  taata  e  au  ia  bapetizoJiia : 

“E  i  na  reira  mai  te  Yarua  Maitai  i  te  faaite  mai  i  te 
parau  a  te  Atua  ia’u;  no  reira,  e  ta’u  tamaiti  here,  te 
ite  nei  au  e,  i  ta  outou  bapetizoraa  i  te  tamarii  rii  ra  ua 
vahavahahia  te  Atua. 

“Inaha,  te  parau  atu  nei  au  ia  oe,  o  teie  ïa  ta  outou 
e  haapii ;  e  haapii  outou  i  te  tatarahapa  e  te  bapetizo  i 
tei  tia  ia  ratou  i  te  rave  i  te  liara;  oia  ïa,  e  haapii  outou 
i  te  mau  metua  ia  tatarahapa,  e  ia  bapetizohia,  e  ia 
faahaehaa  ia  ratou  iho  mai  ta  ratou  mau  tamarii  rii  e 
tia’i,  ei  reira  e  ora  atoa  ratou  e  ta  ratou  mau  tamarii  rii 
atoa  ra. 

“Aita  e  tia  i  te  tamarii  rii  ia  tatârahapa;  no  reira  e 
parau-ino  rahi  roa  ia  huna  i  tê  aroiia  mau  o  te  Atua  ia 
ratou,  ua  ora  hoi  ratou  taatoa  ia’na  no  to’na  aroha. 

“E  o  te  parau  mai  e,  ia  bapetizohia  te  tamarii  rii  e 
tia’i,  o  te  huna  ïa  i  te  aroha  o  te  Mesia,  e  te  faaore  hoi 
i  te  taraehara  na’na,  e  te  mana  o  to’na  ra  ohipa  faa- 
ora.”  Moroni  8:  9,  10,  19,  20. 

6'.  No  te  horoaraa  i  te  Varua  Maitai: 

“O  te  mau  parau  teie  ta  te  Mesia  i  parau  mai  i  ta’na 
ra  mau  pïpï,  i  te  tino  ahurn  ma  piti  i  maitihia  e  ana  ra, 
a  tnu  mai  ai  oia  i  ta’na  rima  i  nia  iho  ia  ratou  ra. 

“Ua  parau  faahiti  mai  oia  ia  ratou  i  to  ratou  mau 
i‘oa,  i  te  na  ôraa  mai  e,  E  tiaoro  atu  outou  i  te  Metua 
i  to’u  nei  i‘oa  ma  te  pure  u‘ana’tu  ia’na;  e  ia  oti  i  te 

na  veiraraa  ra,  e  roaa’i  ia  outou  te  mana  e  noaa’i  te 
Varua  Maitai  i  tei  tuuhia  to  outou  rima  i  nia  iho  ia’na; 
e  na  roto  hoi  i  to’u  ra  i‘oa  e  ho  atu  ai  outou  i  te  reira, 
te  na  reira  ra  hoi  ta’u  ra  mau  aposetolo.”  Moroni  2: 
1,  2. 

7.  No  ta  te  Varua  Maitaira: 

“I  hi‘o-aroha-hia  hoi  ratou  e  te  Varua  o  te  Atua,  i 
paraparau  atu  i  te  mau  melahi,  i  parauhia  mai  e  te  reo 
o  te  Fatu  ra,  i  roaa  hoi  te  Varua  tohu,  e  te  parau  he- 
heu,  e  te  mau  mea  e  rave  rahi  i  horoahia  mai  ia  ratou 
ra;  oia  hoi  te  parau  i  te  parau  eê,  e  te  a‘o,  e  te  Varua 
Maitai,  e  te  mana  ia  iriti  i  te  parau.”  Alama  9:  21. 

8.  No  te  heheuraa parau: 

“Ee  parau  atoa’tu  vau  ia  outou,  o  te  liuna  i  te  mau 
parau  heheu  a  te  Atua  ra  ma  te  parau  e,  ua  faaorehia 
te  reira,  e  aita  e  parau  heheu,  e  te  tohu,  e  te  mea  ho- 
roahia  mai,  e  te  faaora  ma‘i,  e  te  parau  i  te  parau  êê, 
e  te  iritiraa  i  te  parau  êê. 

‘‘Inaha  râ,  e  parau  atu  vau  ia  outou,  o  te  huna  i  taua 
mau  mea  uei,  o  te  ore  ïa  i  ite  i  te  evanelia  a  t,e  Mesia; 
aore  atoa  oia  i  tnio  i  te  parau  i  papaihia  ra;  ua  na  reira. 
oia  i  te  taio,  aita  oia  i  ite  papu  i  ta’na  i  taio  ra. 

“Aita  anei  hoi  tatou  i  taio  e  hoê  noa  huru  to  te  Atua, 
i  nauahi,  i  teie  nei  tnahana,  e  a  muri  uoa’tu;  e  aore 
roa  e  hirohirouri  ia’na  ra,  aore  hoi  e  huru-ê-raa  e  vahi 
iti  noa’‘ef 

‘‘E  teie  nei,  i  mana‘o  outou  no  outou  ihora  i  te  Atua 
hiiohirouri,  e  tei  ia’ua  te  huru  ê-raa  e  vahi  iti  noa’‘e, 
ei  reira  ua.  mana‘o  outou  no  to  outou  iho  i  te  hoê  atua 
aore  i  rave  i  te  setneio. 

“Iuaha  râ,  e  faaite  atu  vau  ia  outou  i  te  Atua  o  te 
rave  i  te  semeio,  oia  te  Atua  o  Aberahama,  e  te  Atua 
uo  Isaaka,  e  te  Atua  no  lakoba;  o  te  Atua  iho  â  tei 
hamani  i  te  mau  ra‘i,  e  te  fenua,’  e  to  roto  atoa  ia  ratou 
ra.”  Moromotia  9:  7-11. 


» 


